แบงก์โน้ตส์
วิธีหาเงินสมกับการเป็นอาจารย์เก่า ไปอยู่ที่ไหน นริศ ชัยสูตร อธิบดีกรมธนารักษ์ ที่เป็นนักคิด มักหาช่องว่างในการสร้างงานเสมอ
16 ส.ค. 2555

วิธีหาเงินสมกับการเป็นอาจารย์เก่า ไปอยู่ที่ไหน นริศ ชัยสูตร อธิบดีกรมธนารักษ์ ที่เป็นนักคิด มักหาช่องว่างในการสร้างงานเสมอ
ล่าสุด สั่งศึกษาเพื่อแก้ไขระเบียบการเช่าที่ราชพัสดุเพื่อการพาณิชย์จากไม่เกิน 30 ปี เป็นไม่เกิน 50 ปี เพื่อจะทำให้จูงใจนักลงทุนรายใหญ่สนใจมาเช่าที่ราชพัสดุเพื่อการลงทุนมากขึ้น
นริศ บอกว่า การขยายเวลาการเช่ามากขึ้น จะทำให้นักลงทุนมีความคุ้มค่าและตัดสินใจลงทุนได้ง่ายกว่าที่ผ่านมา
ขณะนี้มีที่ราชพัสดุที่มีศักยภาพบริหารในเชิงพาณิชย์ถึง 64 แปลง เป็นเนื้อที่ 284 ไร่ มีทั้งในกรุงเทพมหานคร ขอนแก่น และบุรีรัมย์
ปัจจุบันการให้เช่าที่ราชพัสดุจะเสียค่าเช่าเป็นรายปีและค่าธรรมเนียมการใช้ที่ครั้งแรก การขยายเวลาการเช่าให้ยาวขึ้น จะทำให้ปรับเพิ่มทั้งค่าเช่ารายปี เป็นงัยไอเดียดีมั้ย...